Selaja

Selaja () – miestas centrinėje Meksikoje, Meksikos kalnyne, Guanachuato valstijoje, į vakarus nuo Keretaro.

Pro miestą eina Meksiko-Siudad Chuareso geležinkelis ir plentas. Veikia Captain Rogelio Castillo nacionalinis oro uostas. Chemijos, tekstilės, maisto (mėsos, pieno), odos ir avalynės pramonė. Žemdirbystės regiono centras. Į šiaurės vakarus nuo Selajos yra sieros telkinys.

Selajoje yra 1807 m. pastatyta klasicistinė bažnyčia, išskirtinės formos 35 m aukščio vandens bokštas. Veikia 4 universitetai, 2 technologijų institutai.

Istorija 

Miestas pradėjo kurtis 1571 m. (tada vadintas Purísima Concepción de Celaya) indėnų kaimo Nat-Tha-Hi vietoje. 1915 m. netoliese įvyko Selajos mūšis, kuriame Pančo Viljos revoliucionieriai pralaimėjo Alvaro Obregono armijai.

Šaltiniai 

Meksikos miestai